En ældre kvinde blev i Bilka i Aalborg Storcenter udsat for et tasketyveri. Men vidner på stedet så tyvene forsvinde i en bulgarsk indregistreret bil. Politiet blev alarmeret og standsede bilen på motorvejen ved Dall. Her blev fire udlændinge anholdt - formentlig bulgarer. - Vi er ret godt tilfreds med, at vi har fanget de formodede tyve. Vi har i hvert fald vidner, der har set dem. Nu skal vi så have dem til afhøring, siger vagtchef Bent Højgaard fra Nordjyllands Politi.

Opsummering:
En ældre kvinde fik lørdag eftermiddag stjålet 3000 kr. fra sin taske i Bilka i Aalborg Storcenter. Fire udlændinge er anholdt.